Τελειωμό δεν έχουν οι αποκαλύψεις αναφορικά με τον μαζικό διορισμό «ημετέρων» μετακλητών από την κυβέρνηση Μητσοτάκη, μετά και την ψήφιση του νομοσχεδίου για το επιτελικό κράτος, το οποίο αναμένεται να κοστίσει δεκάδες εκατομμύρια ευρώ στους Έλληνες φορολογούμενους..

Στο πλαίσιο αυτό εντάσσεται και ο διορισμός -με απόφαση του υπουργού Επικρατείας Γιώργου Γεραπετρίτη- σε θέση ειδικής συμβούλου στο Γραφείο Κοινωνικών Θεμάτων της Γενικής Γραμματείας Πρωθυπουργού της Μαρίας-Βαρβάρας Ζαννή, πρώην σύντροφος του Κώστα Μπακογιάννη, με την οποία μάλιστα ο δήμαρχος Αθηναίων έχει κι ένα παιδί. Αξίζει να σημειωθεί πως η Μαρία-Βαρβάρα Ζαννή έως και πριν από λίγα χρόνια βρισκόταν σε δικαστική διαμάχη με την οικογένεια Μπακογιάννη, ζητώντας διατροφή αρκετών χιλιάδων ευρώ μηνιαίως από τον πρώην σύζυγό της, ενώ ήταν υποψήφια παλαιότερα με τη Ν.Δ..